ראיין או'שונסי

ראיין או'שונסי (באנגלית: Ryan O'Shaughnessy; נולד ב-27 בספטמבר 1992) הוא זמר-יוצר ושחקן אירי. הוא גילם את מארק האלפין בסדרת הטלוויזיה הפופולרית Fair City (אנ') במשך תשע שנים (2001–2010). בינואר 2012 הוא הופיע בעונה הראשונה של The Voice of Ireland ובמאי 2012 הוא השתתף בעונה השישית של Britain's Got Talent והגיע למקום החמישי בגמר. הוא ייצג את אירלנד באירוויזיון 2018 עם השיר "Together" והגיע למקום ה-16 בגמר. ראיין נולד בשנת 1992 בלוקשיני, כפר קטן בצפון מחוז דבלין, אירלנד. הוא הצעיר מבין שלושה ילדים. יש לו אח גדול בשם גרהאם ואחות בשם אפריל. דודו גארי או'שונסי ייצג את אירלנד באירוויזיון 2001 עם השיר "Without Your Love". ראיין למד במכון הטכנולוגי של דבלין (DIT), וכן עבר קורס מוזיקה במסגרת BIMM (המכון למוזיקה מודרנית בריטית ואירית) בדבלין, אירלנד. הוא מתאר את עצמו כ"זמר רב-גוני". הוא הצטרף לבית הספר למשחק בילי בארי כשהיה בן 4, ומאמין ששם למד את אומנותו. הוא מנגן בגיטרה, פסנתר וסקסופון, תוך כדי הפקה וכתיבה עבור אמנים שונים. או'שונסי שיחק בתפקיד מארק האלפין, בנם הצעיר של מרטי האלפין (בגילומו של פול לי) וטס חלפין (בגילומה של סבינה ברנן) בסדרת הסבון האירית הוותיקה Fair City. משפחת האלפין הוצגה בהדרגה בתחילת שנות האלפיים. או'שונסי הוכנס לסדרה בגיל 9 כשחקן ילד המגלם את מארק. היו לו שני אחים בסדרה, האח דמיאן שגילם מקלין בורק והאחות לורה האלפין שגילמה ליאנה אוקליירי. בסדרה, אמו טס הופכת לקורבן של אלימות במשפחה ובסופו של דבר בעלה מרטי חונק אותה למוות ואז מתאבד לאחר שהרג אותה. הילדים מארק, דמיאן ולורה כעת יתומים, אך ממשיכים להופיע בסדרה. או'שונסי המשיך לשחק בתפקיד מארק האלפין בסדרה במשך תשע שנים בין השנים 2001 ל-2010, אז פרש בגיל 18. הוא הוחלף בסדרה על ידי השחקן קאל קניאלי שהמשיך בתפקיד מארק הלפין, מכיוון שאו'שונסי אמר שהוא צריך להפסיק והעדיף להמשיך בקריירה מוזיקלית לאחר תשע שנים שהופיע בסדרה. או'שונסי נכנס לעונה הראשונה של תוכנית המציאות The Voice of Ireland ששודרה ב-RTÉ One מינואר עד אפריל 2012. באודישן שלו, שהוקלט באוקטובר 2011 ושודר בינואר 2012, הוא שר את "The Power of Love" של יואי לואיס והניוז כאשר רק אחד מארבעת השופטים הסתובב עם כיסאו, בריאן קנדי, והוא נכנס לקבוצה של קנדי. בהופעות הדו-קרב שהוקלטו בנובמבר 2011 ושודרו בפברואר 2012, קנדי העמיד אותו מול חברו לקבוצה קולין הנד. שניהם ביצעו את "One" של U2 כשקנדי בחר בראיין ושלח אותו לשלב ההופעות החיות. ביום הראשון של ההופעות החיות, ששודר ב-4 במרץ 2012, הוא ביצע את "Baby" של ג'סטין ביבר, אך הודח בהצבעה פומבית וסיים במקום 23/24 בתוכנית. לאחר סבבי הדו-קרב וטרם שלב ההופעות החיות של The Voice of Ireland, או'שונסי נבחן לתוכנית Britain's Got Talent. הוא ביצע שיר שכתב בשם "No Name". ההשראה מאחורי השיר הייתה ילדה שהוא היה מאוהב בה. הוא קיבל "כן" משלושת השופטים, סיימון קאוול, אלישה דיקסון ודייוויד ואליאמס. האודישן שודר לאחר הדחתו מ-The Voice of Ireland. באותה תקופה או'שונסי חתם חוזה בחברת התקליטים יוניברסל רקורדס. שבוע לפני שלב ההופעות החיות של The Voice of Ireland, נערכו השיחות חזרה לאודישן נוסף של Britain's Got Talent. השופטים עמדו להעביר את או'שונסי להופעות החיות, אך בשל מקומו בהופעות החיות ב-The Voice of Ireland והחוזה עם יוניברסל, הוא נפסל. מאוחר יותר הוכרז כי או'שונסי יופיע בחצי הגמר של Britain's Got Talent לאחר ששוחרר מחוזהו ביוניברסל. הוא הופיע בחצי הגמר האחרון בו ביצע שיר מקורי נוסף בשם "First Kiss". הוא קיבל את מרב הקולות ונשלח אוטומטית לגמר. בגמר הוא ביצע את "No Name" בפעם השנייה והגיע למקום החמישי בתחרות, עם 4.8% מהקולות.[דרוש מקור] ב-19 במאי 2012 פורסם כי או'שונסי חתם על חוזה תקליטים עם סוני מיוזיק. הסינגל הראשון שלו "No Name" יצא לאור ב-5 באוגוסט, והוא הוציא את המיני-אלבום הראשון שלו, Ryan O'Shaughnessy, ב-13 באוגוסט 2012. המיני-אלבום מכיל שישה שירים שכולם נכתבו על ידי או'שונסי עצמו, ביניהם השיר "First Kiss", אותו ביצע ב-Britain's Got Talent. ב-10 באוגוסט 2012 הופיע בעיר הולדתו, פגש את המעריצים וחתם על עותקים של המיני-אלבום שלו. ב-23 באוגוסט הוא ביצע את "No Name", סינגל הבכורה שלו, בשידור חי בתוכנית הבוקר "This Morning". ב-30 באוגוסט הוא הודיע על פרטי סיבוב ההופעות הראשון שלו בבריטניה, והופיע ב-11 מועדים לאורך אוקטובר 2012. בשנת 2015 הוציא או'שונסי שני סינגלים, "Fingertips" ו-"Evergreen". בתחילת 2016 הוא הוציא סינגל נוסף, "She Won't Wait". לאחר מכן החל או'שונסי לעבוד על אלבום הבכורה שלו, שיצא לאקרנים ביולי 2016. ביולי 2013 הוכרז כי או'שונסי יהיה אחד האמנים שישתתפו בתחרות כתיבת השירים האירית החדשה "The Hit", בה יתחרה מול המדריך שלו ב-The Voice, בריאן קנדי. בתוכנית, ששודרה ב-2 באוגוסט 2013, השתתפו שישה כותבי שירים שהגישו את שיריהם לכל זוג אמנים. בשלב הראשון כל אמן היה צריך לבחור שניים מתוך ששת השירים. או'שונסי בחר בשיר בשם "Blush" מאת גאווין דויל ו-"Who Do You Love?" מאת מארק גרהאם ופרנסס מיטשל. או'שונסי בחר להוציא לאור כסינגל את השיר "Who Do You Love?" ונכנס לקרב המצעדים נגד קנדי. או'שונסי ניצח בקרב המצעדים והסינגל שלו הגיע למקום השלישי במצעד הסינגלים האירי, כשהוא מנצח את השיר "Try" של קנדי שהגיע למקום ה-15. ב-30 באוגוסט 2013, או'שונסי, יחד עם ארבעת זוכי קרבות המצעדים האחרים, חזרו לבצע את שיריהם בשידור חי ב-O2 (אנ') בגמר הגדול עם תזמורת הקונצרטים של RTÉ (אנ'). בשנת 2015 הקים או'שונסי את חברת התקליטים Bayview Records הממוקמת בדבלין. ב-31 בינואר 2018 נבחר או'שונסי כנציג האירי באירוויזיון 2018 עם השיר "Together". את השיר כתב או'שונסי יחד עם מארק קפליס ולורה אליזבת יוז. השיר והאמן נבחרו באופן פנימי בינואר 2018 על ידי השדר האירי רדיו טלפיש ארן (RTÉ) לייצג את המדינה באירוויזיון 2018 בליסבון, פורטוגל. או'שונסי העפיל לגמר, לאחר שסיים במקום השישי בחצי הגמר הראשון עם 179 נקודות, והייתה זו הפעם הראשונה שאירלנד העפילה לגמר מאז אירוויזיון 2013 עם ראיין דולן. השיר של אירלנד באותה שנה עמד במחלוקת. במהלך השידור הסיני של חצי הגמר הראשון ב-Mango TV (אנ'), השיר האירי נחתך מהשידור, גם בעת התקציר של כל 19 השירים. השיר של או'שונסי צונזר כיוון ששני רקדנים גברים רקדו יחד על הבמה. בשל זאת, איגוד השידור האירופי סיים את השותפות עם השדר הסיני והסביר כי הצנזורה "אינה תואמת את ערכי האוניברסליות והכוללניות של ה-EBU ואת המסורת הגאה שלה לחגוג את השונות באמצעות מוזיקה". סיום השותפות הביא לאיסור על שידור חצי הגמר השני והגמר הגדול במדינה. דובר חברת האם של השדרן, Hunan TV, אמר כי הם "לא היו מודעים" לעריכות שנעשו בשידור. או'שונסי אמר בראיון ל-BBC, "הם לא התייחסו לזה בקלות ראש ואני חושב שזה צעד בכיוון הנכון, אז אני שמח על כך". באוקטובר 2018 הופיע או'שונסי בקליפ של שיר אירוויזיון הילדים האירי "IOU", בביצוע טיילור היינס. או'שונסי גילם את דמות האב בסרטון וניב קבאנה, זוכת אירוויזיון 1993, גילמה את דמות האם. ב-18 במאי 2021, RTÉ הודיעה כי או'שונסי יהיה הדובר האירי בגמר אירוויזיון 2021, ויגיש את הניקוד של חבר השופטים האירי. "Together" לא נכנס למצעד הסינגלים הבריטי, אך הגיע למקום ה-52 במצעד ההורדות הבריטי. מדיה וקבצים בנושא ראיין או'שונסי בוויקישיתוף ראיין או'שונסי, ברשת החברתית פייסבוק ראיין או'שונסי, ברשת החברתית אקס (טוויטר) ראיין או'שונסי, ברשת החברתית אינסטגרם ראיין או'שונסי, במסד הנתונים הקולנועיים IMDb (באנגלית) ראיין או'שונסי, באתר MusicBrainz (באנגלית) ראיין או'שונסי, באתר Discogs (באנגלית) ראיין או'שונסי, באתר Songkick (באנגלית) "Ryan O'Shaughnessy to represent Ireland in Lisbon - ESCXTRA". ESCXTRA. 2018-01-31. נבדק ב-2018-01-31. "Britain's Got Talent Judges predict a great future for DIT Student O'Shaughnessy". אורכב מ-המקור ב-4 בפברואר 2013. נבדק ב-20 במאי 2012. {{cite web}}: (עזרה) "Ryan O'Shaughnessy, Team Brian". נבדק ב-20 במאי 2012. {{cite web}}: (עזרה) "The Voice of Ireland – Contestants – Ryan O'Shaughnessy". אורכב מ-המקור ב-10 במאי 2012. נבדק ב-20 במאי 2012. {{cite web}}: (עזרה) "BGT Singer Ryan Fired Then Rehired". נבדק ב-20 במאי 2012. {{cite web}}: (עזרה) "'BGT' Ryan O'Shaughnessy announces debut single 'No Name'". Digital Spy. נבדק ב-19 ביוני 2012. {{cite web}}: (עזרה) "BGT star Ryan performs today in Dublin". RTÉ Ten. RTÉ. 10 באוגוסט 2012. נבדק ב-10 באוגוסט 2012. {{cite news}}: (עזרה) "'Britain's Got Talent's Ryan O'Shaughnessy announces headline UK tour". Digital Spy. 30 באוגוסט 2012. נבדק ב-4 בספטמבר 2012. {{cite web}}: (עזרה) "The Hit – Episode Two". נבדק ב-11 באוגוסט 2013. {{cite web}}: (עזרה) "Final line-up of artists for The Hit announced". RTÉ Ten. "Top 5 Hit for O'Shaughnessy". RTÉ Ten. Jordan, Paul (2018-01-31). "Ryan O'Shaughnessy to represent Ireland in Lisbon!". Eurovision.tv. נבדק ב-2018-01-31. Zwart, Josianne (2018-05-13). "Israel's Netta wins the 2018 Eurovision Song Contest!". Eurovision.tv. נבדק ב-2018-05-13. Park, Andrea (10 במאי 2018). "China censors Ireland's gay-themed Eurovision performance". CBS News (באנגלית). נבדק ב-10 במאי 2018. {{cite web}}: (עזרה) Avelino, Gerry (9 במאי 2018). "China: Ireland and Albania removed from semi-final 1 broadcast". Eurovoix (באנגלית בריטית). נבדק ב-9 במאי 2018. {{cite news}}: (עזרה) Royston, Benny (10 במאי 2018). "EBU bans Chinese Broadcaster". Metro (באנגלית בריטית). נבדק ב-10 במאי 2018. {{cite news}}: (עזרה) "Statement 10 May: EBU terminates this year's partnership with Mango TV". eurovision.tv (באנגלית). 10 במאי 2018. נבדק ב-10 במאי 2018. {{cite web}}: (עזרה) Washington, Jessica (11 במאי 2018). "China banned from broadcasting Eurovision after censoring same-sex dance". SBS News (באנגלית בריטית). נבדק ב-11 במאי 2018. {{cite web}}: (עזרה) "Eurovision 2018: Chinese channel barred from airing contest". bbc.com. 11 במאי 2018. נבדק ב-15 במאי 2018. {{cite web}}: (עזרה) "Lesley Roy in flag-flying form ahead of Eurovision semi-final tonight". RTÉ. 2021-05-18. נבדק ב-2021-05-18. "Ryan O'Shaughnessy – Irish Charts". irish-charts.com/ Hung Medien. "The Official Charts Company – Ryan O'Shaughnessy". The Official Charts Company. 6 במאי 2013. {{cite web}}: (עזרה) "Discographie Ryan O'Shaughnessy". lescharts.com. נבדק ב-20 במאי 2018. {{cite web}}: (עזרה) "Official Scottish Singles Chart Top 100: 18 May 2018 – 24 May 2018". Official Charts Company. נבדק ב-19 במאי 2018. {{cite web}}: (עזרה) "Veckolista Heatseeker – Vecka 20, 18 maj 2018". Sverigetopplistan. נבדק ב-18 במאי 2018. {{cite web}}: (עזרה) "Official Singles Downloads Chart Top 100". Official Charts Company. נבדק ב-18 במאי 2018. {{cite web}}: (עזרה)